સમગ્ર સાધુ બેટ ખાતે વિવિધ સ્થળો ઉપર વિશેષ કરીને વડાપ્રધાન અને અન્ય મહાનુભાવો જે સ્થળેથી લોકાર્પણો માટે પસાર થવાના છે ત્યાં દેશના ૨૯ રાજ્યોના કલાકારો ભવ્યાતિભવ્ય સાંસ્કૃતિક પ્રસ્તુતિ રજૂ કરશે. વડાપ્રધાનનું કેવડીયા ખાતે આગમન થાય ત્યારે ગુજરાત પોલીસ વેલકમ બેન્ડથી સ્વાગત કરશે. યુનિટી વોલના લોકાર્પણ વેળાએ તમામ રાજ્યોના પોતપોતાના કલાવૃંદ પોતાની વિશેષ નૃત્ય કલા સંસ્કૃતિ રજૂ કરશે. ગુજરાતના આદિવાસીઓ અને કલાકારો પરંપરાગત વેશભૂષામાં નૃત્યો કરશે. જ્યારે વડાપ્રધાન સ્ટેચ્યુના લોકાર્પણ માટે આગળ વધશે ત્યારે ગુજરાત પોલીસ, ભારતીય લશ્કરની ત્રણેય પાંખ, અર્ધ લશ્કરી દળો દ્વારા રાષ્ટ્રભક્તિના ગીતો રેલાવશે.